КОЖНИ БОЛЕСТИ при новородено
Видове кожни заболявания на новороденото
И н т е р т р и г о т о (запарването, подсичането) представлява зачервяване с лек оток на кожата на местата, където има запарване - кожните гънки на шията, под мишниците, слабините и седалищата. В по-тежките случаи кожата става влажна, със свличане на повърхностния слой на някои места и понякога с поява на точици кръв. Подсичането е по-често у деца с нежна, чувствителна кажа, с изразена склонност към кожни възпаления. От значение е и недостатъчната хигиена, нередовното къпане и подсушаване. Благоприятни условия за запарване и подсичане създават полиетиленовите непромокаеми гащички, които улесняват майката, но влошават хигиената на детската кожа. Към възпалението може да се добави действието на микроорганизми или гъбички. Лечението на интертригото изисква добра хигиена, оставяне на детето голичко за няколко минути при всяко подсушаване, да се проветрява кожата, мазане на подсечените места с бадемово или маслиново масло. При по-тежки случаи -се обърнете към лекаря, който ще ви предпише подходящо мазило. Важно е да не допускате появата на интертригото, като опазвате добра хигиена и подсушавате често кърмачета. Ако обувате бебета в найлонови непромокаеми гащички - изхвърлете ги.
М и л а р и я т а (просеницата) представлява малки, колкото просено зърно мехурчета в изходните канали на потните жлези. Мехурчетата са с бистро съдържание, но след инфектирането стават бели или жълти, със зачервена кожа. Те са резултат от претопляне на бебето - отглеждане при стайна температура над 22 градуса, повиване с много пелени. Ако не се премахнат условията за претопляне, малките гнойни мехурчета могат да нараснат и да се развие тежка гнойна заболяване на кожата.
Е п и д е м и ч е н п е м ф и гу с е заболяване, при което се образуват гнойни мехури, достигащи на големина от детски нокът до монета от 2 стотинки. Мехурите се появяват най-често в областта на кожните гънки, но могат да обхванат цялото тяло и лицето. Мехурите са пълни с жълтеникава гнойна материя, в която се намират причинителите - стафилококи. Заразата може да се получи още в родилния дом (при лоши санитарно хигиенни условия) или в къщи. Особено опасност представляват възрастни или деца, които имат гнойни възпаления по кожата. Пемфигусът е тежка и опасна инфекция. Заболялото дете трябва да бъде незабавно настанено в болница, като до приемането му в болницата се преустановява къпането, за да не се разнесе заразата по цялата кажа. В някои случаи инфекцията прониква и в по-дълбоките слоеве на кожата, където се образуват гнойници, подобни на циреи. И в тези случаи се налага лекарска помощ.
Кожни заболявания на новороденото